आगरा में भड़के लोग, जेपी कैंप में लगाई आग  
आगरा के चौगान गढ़ी गांव में गांववालों ने निर्माणाधीन एक्सप्रेस-वे के पास बने जेपी के कैंप ऑफिस को आग के हवाले कर दिया।
यमुना एक्सप्रेस-वे को लेकर अब आगरा में भी लोग भड़क उठे हैं। आगरा के चौगान गढ़ी गांव में गांववालों ने निर्माणाधीन एक्सप्रेस-वे के पास बने जेपी के कैंप ऑफिस को आग के हवाले कर दिया। अलीगढ़−चौगान गढ़ी गांव की मेन सड़क पर बननेवाली दीवार को लेकर विवाद हुआ है। गांव के किसान दीवार बनने का विरोध कर रहे हैं।  आरोप है कि जेपी ने वहां काम कर रहे लोगों के साथ मारपीट की जिससे भड़के गांववालों ने उनकी मशीनों को आग के हवाले कर दिया। गांववालों को काबू में करने के लिए पुलिस ने हवाई फायरिंग भी की है। इस झड़प में 4 पुलिसवाले घायल हो गए। चौगान गढ़ी गांव आगरा से करीब 40 किमी दूर है। डीएम और डीआईजी मौके पर मौजूद हैं। यमुना एक्सप्रेसवे को बनाने का ज़िम्मा जेपी ग्रुप का है।